रमियाबेहड इलाके में घाघरा बगहा, गुलरिया गांव के बिल्कुल करीब पहुंच गयी है। वहीं चिकना, रैनी, समदहा गांव के दर्जनो किसानो की सैकड़ों एकड़ फसल सहित जमीन काटने के बाद गांवो के करीब पहुंच गयी है। चिकना गांव में शारदा नदी ने राधेश्याम, रामसागर, इन्द्र बहादुर, सुखराम सहित दर्जनों किसानों की फसलों सहित जमीन को काटकर गांव के ही राजेन्द्र छोटू के घर के पड़ोस पहुंच गयी है। समदहा गांव के प्राथमिक विद्यालय के पास नदी पहुंच गयी है। स्कूल कभी भी कट सकता है। ग्राम प्रधान जय भगवान ने बताया कि एक सप्ताह से सिंचाई विभाग के अधिकारियों को फोन पर कटान की सूचना दी जा रही है पर अब तक कटान रोकने के लिए कोई बचाव कार्य ठोस स्तर पर नही हो रहे।